Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: az 5/1998. (I. 16.) IKIM rendelethez
Paragraph Index: 331

3. ESZKÖZÖK ÉS REAGENSEK (az általános részben megadottakon kívül) 3.1. Eszközök 3.1.1. Erlenmeyer-lombik, becsiszolt üvegdugóval, 250 ml űrtartalmú. 3.1.2. Termosztát, mely 20± 2 ˚C-ra beállítható. 3.2. Reagensek 3.2.1. Hipoklorit reagens (a) Litiumhipoklorit oldat Ez frissen készített oldat, mely 35± 2 g/l aktív klórt tartalmaz (kb. 1 M), és amelyhez 5± 0,5 g/l feloldott nátriumhidroxidot adtunk. Elkészítéséhez oldjunk fel 100 g 35% aktív klórtartalmú (vagy 115 g 30% aktív klórtartalmú) litiumhipokloritot kb. 700 ml desztillált vízben, adjunk hozzá 5 g, kb. 200 ml desztillált vízben feloldott nátriumhidroxidot, majd töltsük fel desztillált vízzel 1 literre. A frissen készített oldatot nem kell jodometriásan ellenőrizni. (b) Nátriumhipoklorit oldat Ez frissen készített oldat, mely 35± 2 g/l aktív klórt tartalmaz (kb. 1 M), és amelyhez 5± 0,5 g/l feloldott nátriumhidroxidot adtunk. Minden vizsgálat előtt ellenőrizzük jodometriásan az oldat aktív klórtartalmát. 3.2.2. Ecetsav, hígított oldat Hígítsunk fel 5 ml jégecetet vízzel 1 literre.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes